sv fr cs da da fr he en da da it de en en nb da sv da en da da da da da en da da da da da nb da da da da en de de nb da sv de nb de sv de nb da sv de nb da sv de nb da da sv de nb da sv de nb da sv sv de nb da sv da nb da sv de nb da sv en nb da sv de nb da sv da nb da sv en nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Som lovet kommer her et indlæg om mandens og min 2×40 års fest, som vi havde valgt at holde over en hel weekend på Levring Efterskole. Vi havde inviteret gæsterne til hele weekenden, men langt de fleste kom først om lørdagen. De der kom om fredagen nød godt af en lækker gang lasagne med tomatsalat (klassisk)
Der var tid til at ungerne kunne have det sjovt i springhallen, og de voksne spille pool og bordtennis. Alt i alt herskede der en dejlig afslappet stemning, og der var rigtig god tid til at snakke med de ankomne gæster. Vi havde tilladt os at tildele folk tjanser i løbet af lørdagen (om fredagen deltes vi bare om madlavning og opvask), og alt forløb ganske smertefrit. Alle gæsterne var gode til at give et nap med, og selv vi på madholdet nåede ikke at blive stressede 🙂
Lørdag var der igen god tid til en lækker gang morgenmad (jeg havde bagt 200 boller hjemmefra, købt god ost og taget et udvalg af marmelader med), leg, snak og hygge. En dejlig frokost blev der også tid til, hvorefter min husbond og jeg havde planlagt et løb for ungerne (og de barnlige sjæle). Det kom til at tage liiiiidt længere tid end påregnet, da vi ikke lige havde regnet med at nogle af ungerne kunne stå på et ben i 45 min!!! Det var dog enormt hyggeligt, og en rigtig god eftermiddagsaktivitet, der fik rystet ungerne lidt sammen.
Vi havde planlagt at middagen skulle være ren italiensk – startende med et udvalg af antipasti, fulgt af pasta og polenta, så kød og salat, dernæst ost og til sidst et kæmpe dessertbord – jeg havde bedt nogle af gæsterne om at tage en dessert med, hvilket var et kæmpe hit!
Fra kl. 12 og med uret: San Daniele skinke og italiensk salame, bønne tonato, syltede svampe, auberginer, oliven og peberfrugter. I midten tapenade.
Så kom der primi, som var helt klassisk pasta med pesto, samt stegt polenta med den mest fantastiske svampesauce, lavet med østerhatte, hvidvin og masser af fløde!
Ja, der er polenta under alle svampene!
Så var alle ligesom ved at være mætte, men vi var langt fra færdige. Jeg havde købt 3 okselårtunger, som var blevet langtidstilberedt. Desværre var temperaturstyringen på ovnen ikke helt så nøjagtig som jeg havde forventet, så kødet var blevet gennemstegt – ØV. Til gengæld havde jeg lavet en sauce verde til som smagte fantastisk. Sauce verde er en grøn creme lavet af persille, ansjoser, syltede, grønne pebre, citronskal, cornichoner og kapers samt olivenolie – mums! Til kødet fik vi en salat bare lavet af blandede blade med god balsamico og olivenolie
Okselårtunge med sauce verde og salat
Så kom der lidt ost; et stort stykke parmesan, en gorgonzola cremoso (helt blød, mild og cremet) samt en stærk gorgonzola. Der var ikke den store appetit tilbage på dette tidspunkt, men der blev da alligevel taget lidt
parmesan, gorgonzola cremoso og intenso
Sidst men ikke mindst kom der den mest overdådige dessertbuffet. Jeg havde lavet nogle Sarah Bernard kager, samt 2 Gateau Marcel, som er en chokoladekage uden mel, hvor man bager det halve og kommer resten over som en slags mousse efterfølgende. Derudover var der to slags tiramisu, hindbærmousse, chokolademousse, rabarberkage, jordbærcheesecake, chokolade-chilikage, M&M-kage, nougatfirkanter, og formentlig også noget jeg har glemt.
Et udsnit af dessertbuffeten
Undervejs blev der holdt fantasiske taler, og jeg fik snakket med virkelig mange af gæsterne (det gør man jo ellers aldrig). Vi fik dejlig vin, og festen var præcis som min mand og jeg havde håbet på. Vi takker alle gæsterne for at være med, for alle gaverne og for simpelthen at være vores venner.
Gavebordet. Vi havde ønsket os tilskud til en tur på Falsled, og fik faktisk penge nok til at vi skal afsted inden nytår!
2. august 2012 kl. 9:28
Smukke Signe, det ser fabelhaft ud! En skam med kødet, men jeg føler mig forholdsvis overbevist om, at det var godt alligevel – og at gæsterne nød dagen uanset!
2. august 2012 kl. 16:53
Der var – utroligt nok – ingen der klagede 😉
2. august 2012 kl. 9:30
Oh yeah, det var sgu en god fest. Men jeg synes nu stadig, at sauce verde ligner granlangkål. 😉
2. august 2012 kl. 16:54
Men det smagte ikke sådan – og det var jo det vigtigste 🙂
2. august 2012 kl. 10:01
Uhm, det var dejligt lige at genopleve det. Det smagte bare pragtfuldt det hele. Endnu engang tak for en herligt weekend – det var rart at være med til at fejre jer 🙂
Godt at du kunne bruge billederne – du fik revl og krat, så du har formentlig grinet lidt af Anne og jeg på slap line. Videoerne ville af en eller anden grund ikke med i dropbox, så dem sender jeg lige til dig på mail. Møs
2. august 2012 kl. 16:55
Er nu ikke sikker på at jeg behøver at genopleve min skønsang – men vil selvfølgelig gerne se Janus danse…
2. august 2012 kl. 11:18
Flot fest – er der noget bedre, end når man får det arrangeret, så man også selv får noget ud af det og ikke står med uglet hår og ildrøde kinder. Og, nej hvem kunne vide, at man også skal huske at tage de étbenede i ed – det plejer kun at være misteltenen!
2. august 2012 kl. 16:56
Hahahhaha, du har da fuldstændig ret – de edsvorne etbenede 😀
2. august 2012 kl. 20:30
Øjøjøj… alene dessertbordet er jo worth dying for! Sikke en fest I har haft 🙂
3. august 2012 kl. 20:56
Tænker kun tilbage på den med smil på læben – det er vist et godt tegn 🙂
2. august 2012 kl. 22:54
Uhm, det lyder som en dejlig menu og alletiders fest! Skøn idé at holde det over nogle dage.
3. august 2012 kl. 20:57
Når man har venner og familie spredt ud over det ganske land, er det fedt at have god tid til at sludre 🙂
Solbærsnaps | Signes Mad siger:
8. august 2012 kl. 21:48
[…] vodka, men er man til Brøndum Snaps, bruger man bare det. Den fine flaske var en vi fik i gave til 40 års festen, fyldt med “kro-essens” aka penge, men dem har jeg sat i banken – og vasket […]
Paella | Signes Mad siger:
17. april 2013 kl. 11:33
[…] og kylling, og 6 mennesker blev mætte og glade for 20 Euro. I sommer, da manden og jeg fejrede 40 års fødselsdag, var en af gaverne en kæmpe paellapande fyldt med alt hvad man kunne ønske sig af spanske […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.